IPL FINAL: मुंबई इंडियन्स आईपीएल की 'सुपरपावर'\nसाल 2013 में पहली बार चैंपियन बनी मुंबई इंडियन्स अब आईपीएल में 'सुपर पावर' का रुतबा हासिल कर चुकी है. कोई और टीम मुंबई के आसपास भी नहीं दिखती. 

ख़िताब जीतने की बात हो तो चेन्नई सुपर किंग्स दूसरे नंबर पर है. लेकिन मुंबई ने अब चेन्नई पर अपनी बढ़त को मजबूत कर लिया है. चेन्नई ने तीन बार ख़िताब जीता है और मुंबई पांच ट्रॉफी जुटा चुकी है.  

कप्तान रोहित शर्मा ने ख़िताब जीतने के बाद कहा, " टूर्नामेंट की शुरुआत में हमने कहा था कि हम जीत को आदत बनाना चाहते हैं. आप खिलाड़ियों से इससे ज़्यादा की उम्मीद नहीं कर सकते थे."

मुंबई का दबदबा

हालांकि, आईपीएल-13 में डिफेंडिंग चैंपियन मुंबई इंडियन्स की शुरुआत अच्छी नहीं रही थी. पहले ही मैच में चेन्नई सुपर किंग्स ने मुंबई को पांच विकेट से हरा दिया था लेकिन उसके बाद मुंबई की टीम ने पीछे मुड़कर नहीं देखा. रिकॉर्ड बताएगा कि लीग राउंड में मुंबई ने पांच मैच गंवाए. इनमें से दो मैच सुपर ओवर तक खिंचे. हैदराबाद के ख़िलाफ़ आखिरी लीग मैच में मुंबई ने तीन आला खिलाड़ियों को आराम दिया था यानी ये टीम उस मैच में पूरी ताक़त से नहीं खेली थी. राजस्थान के ख़िलाफ़ जिस मैच में मुंबई को हार मिली, उसमें बेन स्टोक्स ने अदभुत शतकीय पारी खेल दी थी. 

समाप्त

मुंबई के दबदबे का अंदाज़ा इसी बात से लगाया जा सकता है कि टूर्नामेंट में दूसरे नंबर पर रही दिल्ली कैपिटल्स को रोहित शर्मा की टीम ने आईपीएल-13 में चार बार हराया. दो बार लीग राउंड में. एक बार क्वॉलिफ़ायर मैच में और फिर फ़ाइनल मुकाबले में भी पांच विकेट से पस्त कर दिया.  दिल्ली से मिला 157 रन का लक्ष्य आठ गेंद बाकी रहते हासिल कर लिया.

कैसे जीता फ़ाइनल?

फ़ाइनल में मुंबई की टीम शुरुआत से ही हावी थी. उसने बेहतर रणनीति तैयार की थी और इसी के दम पर मुंबई ने फ़ाइनल मुक़ाबले को करीब-करीब एकतरफा बना दिया.

फ़ाइनल के मैन ऑफ़ द मैच ट्रेंट बोल्ट ने मैच की पहली ही गेंद पर मार्कस स्टोइनिस को आउटकर दिल्ली कैपिटल्स को ज़ोर का झटका दिया. हैदराबाद के ख़िलाफ़ स्टोइनिस से पारी की शुरुआत कराते हुए दिल्ली ने फ़ाइनल का टिकट हासिल किया था. लेकिन ये दांव मुंबई के ख़िलाफ़ नहीं चला. अपने दूसरे ओवर में अजिंक्य रहाणे को आउटकर बोल्ट ने दिल्ली पर दूसरी चोट की. 

फिर एक्शन में आए जयंत यादव. मुंबई ने उन्हें ख़ास तौर पर फ़ाइनल की टीम में जगह दी थी. उन्हें राहुल चाहर की जगह मौका दिया गया...\n\ntl;डॉ:
आईपीएल के 13 सीजन. मुंबई इंडियन्स पांच बार चैंपियन. मुंबई ने ये पांच ख़िताब आठ साल के अंदर जीते हैं और इस साल मुंबई ने ख़िताब बचाने का कमाल किया है यानी लगातार दूसरी बार ट्रॉफी जीती है.